runetrust/blame-folketinget-dk huggingface dataset:
Dennis Flydtkjær (DD), 2023-03-29:
Nej, og det er jeg jo enig i.
Bl.a. er der helt åbenlyst i forhold til det her et eller andet mentalt om, at alle skal læse på gymnasiet, og det skal man ikke.
For det første er der ikke brug for alle dem, der læser; for det andet er det lige så fint at blive en god elektriker eller håndværker, og så kan man senere i livet læse videre.
Jeg kunne godt tænke mig, at man kom frem til det, som man bl.a. har gjort i Schweiz, hvor det er blevet mere normalt, at man faktisk starter med en eller anden faglig uddannelse, og så kan man senere hen læse videre til det, man gerne vil være.
Her har vi det jo sådan lidt omvendt, fordi alle føler, de skal starte på gymnasiet og så gå den vej.
Men jeg har også et forslag med om, at jeg godt kunne tænke mig, at man fik mere fagligt orienterede retninger ind også på gymnasierne, altså at man derinde kunne snuse til, hvad man faktisk kunne lære af praksisorienterede fag, og at det også kunne være en del af det, så man i sit gymnasieforløb måske nok har valgt gymnasiet, men undervejs finder ud af, at det faktisk kunne være meget spændende at komme til at arbejde med el eller et andet håndværk, eller hvad det nu kunne være.
Det tror jeg også kunne være en del af løsningen.
Men igen vil jeg sige, at det jo er en sværere problemstilling end bare penge; det anerkender jeg fuldt ud.
Thomas Skriver Jensen (S), 2023-03-29:
Tak for det.
Og tak for en fremragende ordførertale, i hvert fald den del, der handler om erhvervsuddannelser.
Den var lige ved at afføde en stående klapsalve nede fra mig, for der bliver talt for lidt om de uddannelser på den talerstol.
Så tak for at skabe opmærksomhed om det.
Jeg synes, at der er en misforståelse, og at der for mig som socialdemokrat måske også er en fejlanalyse.
Det, vi sagde i valgkampen, var jo, at fra 2024 og frem ville man finde nogle penge for at styrke erhvervsskolerne, og det er der en ret vigtig grund til, nemlig at den der idé om at sende flere penge, og så skal det hele nok gå, er som at sætte et plaster på et åbent benbrud for erhvervsskolerne.
Hverdagen på erhvervsuddannelserne skal selvfølgelig også styrkes, men det er jo ikke den, der gør, at unge mennesker eller ufaglærte, som vil tage en uddannelse efterfølgende, vælger at tage en erhvervsuddannelse.
Det er der flere forskellige grunde til.
Altså, jeg synes, det er for letkøbt at sige: Send nogle flere penge, og så løser alle problemerne sig.
Dennis Flydtkjær (DD), 2023-03-29:
Ja, det er da ikke noget, vi vil komme til at forhandle ud
Tværtimod vil vi gerne styrke nogle andre områder, som vi synes der kunne være nogle mangler på, og det kunne bl.a. være erhvervsskolerne.
Og jeg ved godt, det ikke er det, man spurgte ind til, men det handler jo også om debatten ud fra det, regeringen har lagt frem.
Det er en af de ting, vi synes er positive, men vi synes, at der mangler noget, specielt på erhvervsskolerne, som jo er et sted, hvor vi mangler rigtig mange faglærte fremadrettet – også for at indfri klimaambitionerne.
Så det er nok der, vi kommer til at lægge vores ønsker, når vi kommer til forhandlingerne; det er nok mere på erhvervsskolerne.
Fie Hækkerup (S), 2023-03-29:
Jeg er selvfølgelig glad for den positive tilkendegivelse.
Vi oplever jo desværre, som ordføreren også er inde på, at vuc-centrene er økonomisk udfordret i den her tid, og derfor vil jeg også høre, om Danmarksdemokraterne bakker op om, at regeringen på finanslovsforslaget har forhøjet tilskuddet til vuc'erne med økonomisk udfordrede afdelinger.
Dennis Flydtkjær (DD), 2023-03-29:
Jamen det gør det jo.
Altså, det løfter jo folk, der kan komme senere i gang eller har nogle udfordringer og skal opkvalificeres, før de så kommer videre på en anden uddannelse.
Så det er helt oplagt, at de er gode at have.
Men det er også vigtigt, at de er spredt geografisk rundt i landet, som de også er i dag, og det skal vi holde fast i, for man må indrømme, at der jo også er en barriere.
For folk, der tager en vuc, er måske også nogle gange nogle, der er mere satte med hus eller børn eller andre ting; der er også en grænse for, hvor langt de vil køre, altså transporttidsmæssigt.
Fie Hækkerup (S), 2023-03-29:
Tak, og tak til ordføreren for talen.
Jeg vil følge lidt op på det, ordføreren og min kollega her lige har snakket om, i forhold til uddannelsesområdet.
En anden del af uddannelsesområdet, som også er vigtig at nævne her i dag, synes jeg er vuc'erne.
For vi ved fra undersøgelser, at vuc'erne i høj grad benyttes af personer, som ellers ville have sværere forudsætninger for at få en uddannelse.
Så derfor vil jeg høre, om ordføreren er enig i, at vuc også spiller en rigtig vigtig rolle i uddannelseslandskabet.
Dennis Flydtkjær (DD), 2023-03-29:
Hvis man gerne vil bevare gymnasier og erhvervsskoler de steder, hvor der er lidt mere tyndt befolket, og hvor elevgrundlaget måske smuldrer hen over tid, ja, så skal man jo øge grundtilskuddet.
Så det er oplagt positivt.
Men jeg tror også, vi er nødt til at kigge bredere på det.
Vi er nødt til at lave en styrkelse af erhvervsskolerne, så det bliver mere attraktivt at søge ind på dem, for vi mangler jo virkelig mange folk, som kommer ud af erhvervsskolerne.
Men jeg vil også bare sige, at regeringen også har prioriteret rigtig mange penge til universiteterne og har gjort det modsatte af det, de sagde i valgkampen, hvor de faktisk ville styrke erhvervsskolerne.
Så vi er nok ikke helt i mål, men det må vi jo så tage i forhandlingerne.
Kris Jensen Skriver (S), 2023-03-29:
Tak for det.
Jeg synes jo, hvis man kigger over de seneste år, at der er sket rigtig mange positive ting, også på uddannelsesområdet, i forhold til at få skabt et Danmark i balance, og jeg synes, det er vigtigt, at vi fortsætter i den retning.
Jeg glæder mig over, at der bliver udtrykt det samme ønske fra Danmarksdemokraternes side, og derfor vil jeg spørge, om Danmarksdemokraterne bakker op om det forslag, der ligger her i finanslovsforslaget, hvor regeringen jo afsætter midler til at øge tilskuddet til almene gymnasier og små erhvervsskoler i de tyndt befolkede områder.
Thomas Skriver Jensen (S), 2023-03-29:
Tak for det.
For mig har det sådan set ikke så meget med den socialdemokratiske valgmaskine at gøre.
Jeg var tillidsrepræsentant, inden jeg kom herind, og jeg havde flere kollegaer, som jeg helt tydeligt kunne se behovet hos, og hr. Ole Birk Olesen skal være velkommen til at komme ud og møde dem en dag, hvis det skulle være interessant at møde nogle af dem, det rent faktisk kommer til at gå ud over.
Så vil jeg spørge sådan rent incitamentsmæssigt: Anerkender hr. Ole Birk Olesen, at den ydelse, man får på den såkaldte Arnepension, er på et niveau, hvor man, hvis man er i stand til at arbejde, så fortsætter med at arbejde?
Dennis Flydtkjær (DD), 2023-03-29:
Ja, det kan man jo ikke være uenig i.
Vi synes faktisk, at ikke bare ungdomsuddannelser, men også videregående uddannelser bør have et lidt bredere spektrum, så man ikke skal til de fire store universitetsbyer for at læse.
Så det vil vi sådan set gerne være med til.
Men det undrer mig så også, at spørgsmålet kommer fra lige præcis Socialdemokratiet, som jo har valgt at sige, at man ikke vil flytte fire velfærdsuddannelser ud i landet.
Det har man jo aflyst.
Selv om der faktisk var en bred vifte af partier, som gik i den retning for at få en bredere geografisk placering af uddannelser, så har regeringen jo valgt at gøre lidt det modsatte.
Men jeg er enig i spørgerens perspektiv på det, vil jeg sige.
Pia Kjærsgaard (DF), 2023-03-29:
Tak for det.
Jeg hørte min kollega hr. Peter Kofod spørge ind til Kærshovedgård, og så fik man sådan en forklaring om, at når nu vi alligevel hænger på alle de her kriminelle udlændinge, er vi nødt til at åbne et nyt center.
Det synes vi er en rigtig dårlig idé.
Men der må jeg så sige, at når det nu er, som det er – og det er jo meget, meget alvorligt for beboerne omkring Kærshovedgård – så er jeg ret overrasket over, at Danmarksdemokraterne forleden, da man holdt ordførertale her i salen, sagde, at man ville stemme imod, at der blev givet en kompensation til de beboere, som bor i nærheden af Kærshovedgård.
Det synes jeg bare slet ikke hænger sammen.
Det er et hold kæft-bolsje, og det er også et plaster på såret, javel, men det er dog kun et lillebitte plaster på det benbrud, der er i forhold til Kærshovedgård, og som alt, alt for længe bare har fået lov at være der.
Dennis Flydtkjær (DD), 2023-03-29:
Jamen forklaringen er jo faktisk lidt, som fru Pia Kjærsgaard også selv siger, at vi synes, det er et plaster på såret på noget, der er et åbent benbrud.
Vi frygter, at hvis vi bare siger ja til en kompensation, siger vi ligesom, at så har man løst det og så har man været der, og det synes vi ikke er i orden over for de mennesker, som har kæmpet med de her udfordringer i rigtig mange år.
Det er jo ikke sådan, at jeg ikke under de mennesker, der bor i området, at de skal have en eller anden kompensation for det, men det løser ikke problemet.
Det er jo ikke dem, der er truende og hærger i området.
Ole Birk Olesen (LA), 2023-03-29:
Jeg synes, det er enormt godt, og man kan også kalde det en sejr, at ældre mennesker i Danmark er fysisk friske og kan bevæge sig, også selv om de er gået på pension.
Det synes jeg ikke er positivt.
Vi har en folkepensionsalder, og vi har besluttet, at fra den alder skal folk kunne få en pension fra det offentlige.
At indføre alle mulige ordninger, som gør, at raske og rørige mennesker kan gå på pension, før de når folkepensionsalderen, hvis de lever op til nogle helt bestemte krav, som passer ind i den socialdemokratiske valgmaskine, synes jeg ikke er positivt.
Thomas Skriver Jensen (S), 2023-03-29:
Tak for det.
Jeg tror, jeg vil starte et sted, som hr. Ole Birk Olesen nok ikke havde forventet, nemlig med at rose lidt.
Den der grundlæggende analyse af, at unge mennesker skal have et fritidsjob, at flere unge mennesker skal opleve glæden ved at tjene deres egne penge, og det der med, at der er behov for, at de møder op på arbejde, fordi det rent faktisk gør en forskel, er jeg som socialdemokrat fuldstændig enig i, og tak for den analyse.
Jeg synes, den er vigtig, og det skal vi diskutere meget mere.
Så ros for det.
Når jeg så har gjort det, bliver jeg også nødt til at kommentere en lille smule på de rigtig, rigtig mange forslag, som kommer i hr. Ole Birk Olesens tale.
Tit får vi herinde skældud for at tale rigtig meget, men ikke foreslå så meget, og det skal hr. Ole Birk Olesen ikke have skyld for i den her tale, men fælles for dem alle sammen er jo, at de passer rigtig, rigtig godt ind i et excelark og i en økonoms øjne, men at de, når de møder virkeligheden, kommer til at møde nogle mennesker, som oplever konsekvenserne af det.
Tidligere i dag kørte TV 2 en historie om Arnepensionen med en ældre kvinde, som var kommet på Arnepension, og som stadig væk kunne dyrke motion to gange om ugen.
Der er jeg bare nødt til at sige, at jeg ser det som en kæmpestor sejr, at man, også når man går på pension, har en mulighed for at leve et sundt liv.
Jeg vil bare høre hr. Ole Birk Olesen, om han ikke synes, det er en sejr, at man i Danmark kan trække sig tilbage og rent faktisk også kan dyrke motion og leve et godt liv.
Ole Birk Olesen (LA), 2023-03-29:
Vi fører politik, for at strukturerne i vores samfund tillader den højest mulige beskæftigelse, og det vil sige, at efter en del år, hvor man meget ukritisk opbyggede en meget rundhåndet velfærdsstat, som sendte flere og flere mennesker på overførselsindkomst, har vi nu i en del årtier prøvet at rulle det noget tilbage, sådan at vi ikke har så mange mennesker, der er ledige.
Formålet med den nuværende pengepolitik og finanspolitik er ikke at øge antallet af arbejdsløse i Danmark, men at mindske antallet af tomme stillinger, der er derude, som fører til et gigantisk lønpres og dermed i sig selv føder mere inflation.
Altså, der er en overefterspørgsel baseret på, at pengetrykkeriet i de forgangne år har kørt for hurtigt; man har haft for lave renter fra centralbankernes side, og man har skabt en efterspørgsel, der er for høj, i forhold til hvor meget produktion der er i samfundet, fordi pengene har syntes for rigelige.
Og dermed ønsker man at gøre op med den overefterspørgsel.
Målet er ikke, at folk skal være arbejdsløse, men at der ikke skal være en masse tomme stillinger derude.
Pelle Dragsted (EL), 2023-03-29:
Tak for det, og tak for en engageret tale med et klart indhold.
Det er også det, der foranlediger mit spørgsmål.
Er ordføreren enig i, at vi lige nu, både fra centralbankernes side og med finanspolitikkens redskaber, fører en politik, der har til formål at øge arbejdsløsheden i Danmark?
Og hvis ja, hvordan hænger det så sammen med, at man fra Liberal Alliances side ønsker at forkorte dagpengeperioden til 1 år?
Er ordføreren enig i, at normalt, når vi får en lavkonjunktur, varer den længere end 1 år, og at der i den periode ikke er arbejde til alle danskere, men at vi, når vi aktivt fører en politik med centralbanker og finanspolitik, som har til formål at dæmpe aktiviteten, og hvor ledigheden dermed bliver højere, faktisk vil straffe dem? Er det ikke lidt som at – jeg ved ikke, hvordan man må sige det herinde – besørge på nogen og så bagefter sige, at de lugter?
Ole Birk Olesen (LA), 2023-03-29:
Vi har ikke fået beregningerne på, hvor meget det her vil give i arbejdsudbud.
Og jeg har søgt ned i den artikel, hvor Venstre omtaler forslaget, og der har Venstre heller ikke noget bud på, hvor meget det vil give af ekstra arbejdsudbud.
Men det ændrer ikke noget på, at det er et godt forslag, som også Venstre går ind for, fordi det både giver de unge en lyst til at arbejde mere og dermed stiller mere arbejdskraft til rådighed for arbejdsgiverne, men også, fordi det har den her befordrende karakter for deres karakter, deres pligtfølelse og deres mulighed for at finde en plads i tilværelsen.
Torsten Schack Pedersen (V), 2023-03-29:
Bare lige for, at jeg er opdateret, vil jeg spørge: Ved hr. Ole Birk Olesen egentlig, hvor mange det drejer sig om?
Jeg gør ikke på stående fod.
Det kan være, at Ole Birk Olesen har tallene, bare lige så vi ved, hvad vi taler om i størrelsesorden.
Jeg kunne egentlig godt tænke mig at høre i forhold til den meget lange liste og en regering, der har betydelig større ambitioner end det, der er leveret de sidste to valgperioder: Hvor lang er kompromisviljen hos LA i forhold til at opnå det, som jeg jo kvitterer for, at LA mener er vigtigt, nemlig at vi får flere folk på arbejdsmarkedet?
Hvor langt er man villig til at gå i et kompromis for at sikre det til gavn for Danmark?
Pelle Dragsted (EL), 2023-03-29:
Jeg tror nu nok, de fleste økonomer vil være enige om, at når man fører en pengepolitik som den, man fører nu, så er det, fordi man mener, at arbejdsløsheden er blevet for lav og det skaber et pres på arbejdsmarkedet.
Jeg kan spørge på en anden måde: Anerkender ordføreren, at vi fører økonomisk politik i Danmark efter et niveau, hvor der skal være en naturlig arbejdsløshed, altså som i alle andre lande som Danmark?
Og er der dermed ikke et paradoks i, at ordføreren anerkender, at vi fører en politik for at holde arbejdsløsheden på et vist niveau, og samtidig skal vi så straffe dem, der er arbejdsløse?
Ole Birk Olesen (LA), 2023-03-29:
På sigt tror jeg at vi kan vinde opbakning til rigtig meget.
Nu nævnte hr. Torsten Schack Pedersen også Nye Borgerlige, og jeg ved da, at de gerne vil gøre meget af det.
Men det handler jo om at kæmpe den lange, seje kamp.
Nu er der det her forslag, vi går til finanslovsforhandling med, om, at unge skal have samme bundfradrag som voksne.
Jeg er blevet gjort opmærksom på af en ung VU'er ude på Twitter, at det forslag fremlagde Venstre også i sommeren sidste år.
Og det vil jeg sige: Vi sparker jo åbne døre ind over for den her regering.
Der er ingen undskyldning for, når vi kommer til finanslovsforhandlingen med det her forslag, at regeringen skal afvise det, for Venstre, som er en meget vigtig del af den her regering, synes jo det samme.
Jeg kan så oplyse, at Liberal Alliance har villet det her siden 2013.
Så det der med, at den unge VU'er sagde, at vi havde kopieret Venstres politik, passer ikke helt.
Hvis nogen har kopieret nogen, er det ikke Liberal Alliance.
Men jeg glæder mig over, at når vi kommer til finanslovsforhandlingen, vil Venstres forhandler på den anden side af bordet sige: Det der forslag, I kommer med der, er lige Venstrepolitik; det skal vi gennemføre.
Dennis Flydtkjær (DD), 2023-03-29:
Ja, øen Lindholm kunne godt være en af løsningerne.
Man kunne også finde et andet afsides beliggende sted, men øen Lindholm vil jeg sådan set ikke afvise kunne være en del af det, så det er sådan set mit svar på det spørgsmål.
Fie Hækkerup (S), 2023-03-29:
Tak for det, og tak for talen og det grundige oprids af beregninger på arbejdsudbud, som ordføreren fremlagde.
Jeg vil bare helt stilfærdigt spørge, om den regering, Liberal Alliance deltog i, i den samlede periode den regering sad, opnåede et større arbejdsudbud end den nuværende?
Torsten Schack Pedersen (V), 2023-03-29:
Tak for det.
Hvor mange af de forslag, som hr. Ole Birk Olesen nu har remset op her, forventer Liberal Alliance at Dansk Folkeparti, Danmarksdemokraterne, Nye Borgerlige og Konservative vil støtte?
Pia Kjærsgaard (DF), 2023-03-29:
Jamen de to ting har bare ikke rigtig noget med hinanden at gøre.
Altså, selvfølgelig skal man da gøre alt, hvad man overhovedet kan, for at hjælpe de her arme beboere, hvis alt muligt går dem imod i forhold til de ejendomme, de har haft liggende der i lang tid.
Så det synes jeg er meget, meget uforståeligt.
Men så vil jeg bare høre: Er det så Lindholm, der skal holde for?
For det sagde ordføreren faktisk også, til trods for at gruppeformanden, Peter Skaarup, i sommer under valgkampen sagde, at det ikke skulle være Lindholm.
Hr. Morten Dahlin fra Venstre har også aflivet idéen, ligesom Dansk Folkeparti har, for der er ikke flertal for det.
Men synes Danmarksdemokraterne stadig væk, at det skal være øen Lindholm?
Ole Birk Olesen (LA), 2023-03-29:
Indtil videre har den nuværende ikke opnået noget arbejdsudbud.
Den har gennemført en lov, som fra næste år vil fjerne store bededag, og den har nogle beregningsforudsætninger om, hvad det vil give af arbejdsudbud.
Hvis disse beregningsforudsætninger holder, er det et større arbejdsudbud end det, som VLAK-regeringen indførte.
Det er, fordi VLAK-regeringen jo kun var tre partier, som ikke havde flertal.
Vi skulle enten have opbakning fra Socialdemokratiet til at gennemføre politik eller fra Dansk Folkeparti til at gennemføre politik.
Og i den valgperiode ville hverken Socialdemokratiet eller Dansk Folkeparti tage ansvar for dansk økonomi, og derfor kunne vi ikke mere end det, som vi gjorde, og det var så det, vi måtte nøjes med.
Trine Pertou Mach (EL), 2023-03-30:
Tak for det, og tak til ordføreren for talen.
Jeg vil gerne fortsætte lidt i sporet omkring det her med mellemhandlerne.
Tilbage i efteråret 2022 oprettede Folketinget en garantiordning for de danske elselskaber for hele 100 mia. kr.
Dengang kunne man godt afgrænse, hvilke aktører der kunne gøre sig gældende i forhold til den garantiordning.
Tror ordføreren, at man kan lade sig inspirere af og se til det for at finde en model, så man også i forhold til den her ordning omkring mellemhandlere faktisk kan lave en ordning, der kan afgrænse aktørerne, eller er det her noget helt andet?
Anders Kronborg (S), 2023-03-30:
Nu er der jo ikke bonusordninger i det konkrete forslag, som vi behandler her, men jeg synes, det er helt legitimt at tage den drøftelse i det videre arbejde om de her meget, meget store bonusser, som de færreste kan forstå.
Så det er bare en imødekommelse af SF's ordfører.
Det vil jeg gerne være med til at drøfte.
Man kan jo forestille sig mange ting.
Jeg synes, at det ville være useriøst at begynde at sætte to streger under en bestemt model, når der ligefrem pågår et arbejde i øjeblikket med faktisk at få kortlagt det her i forhold til inflationen.
Jeg er meget positiv over, at regeringen har udtalt, at de meget gerne vil se på mellemhandlerne.
Det synes jeg vi skal drøfte i fællesskab, og jeg synes også kun, at det er rimeligt.
Så det er en imødekommelse af Enhedslisten uden at sætte to streger under, hvor præcise vi skal være i forhold til inspirationen på nuværende tidspunkt.
Trine Pertou Mach (EL), 2023-03-30:
Det vil jeg gerne kvittere for, og jeg vil se frem til det videre arbejde omkring det, for det er jo ret vigtigt, at vi finder en ordning, hvor også mellemhandlerne kan blive inkluderet.
Anders Kronborg (S), 2023-03-30:
Det vil jeg bare kvittere for.
Det er fornuftigt at se på mellemhandlere med overnormale profitter.
Pelle Dragsted (EL), 2023-03-30:
Det er positivt, at man vil kigge på det fremadrettet.
Problemet er jo, så vidt jeg forstår på ministeren – det kan ministeren måske gøre klart senere – at hvis man gør det her fremadrettet, bliver de enorme profitter, der blev høstet sidste år og i nogle måneder i det her år, i de her selskaber nede i lommerne på dem.
Det er jo penge, der er fisket op af i forvejen slunkne lommer på almindelige borgere.
Det gør man jo ikke, når man udskyder det her.
Så er det ikke utilfredsstillende, at vi har et lovforslag her, som ikke omfatter nogen af dem, som vi kan konstatere har høstet allermest og har spundet allermest guld på lige præcis danskernes og andre europæeres meget høje elpriser?
Anders Kronborg (S), 2023-03-30:
Det er jo et ledende spørgsmål, men helt relevant, i forhold til at folk med overnormale profitter, altså mellemhandlerne, skal være en del af det her lovforslag.
Det er de ikke; det kan vi konstatere.
Jeg synes, det er positivt, at skatteministeren har tilkendegivet, at man er i gang med at kigge på en model i forhold til det her, og at man faktisk formentlig har analysearbejdet klar, inden vi når til sommerferien.
Og så er jeg helt enig med Pelle Dragsted: Lad os tage drøftelsen i den forbindelse.
Pelle Dragsted (EL), 2023-03-30:
Tak igen for det.
Jeg tror, at Enhedslisten og min kollega fru Trine Pertou Mach arbejder med nogle ændringsforslag i forhold til det gældende lovforslag, hvorved vi vil forsøge at finde veje til at lade de her elselskaber omfatte.
En vej kunne være at kigge på den lov, vi skal behandle her efterfølgende, som handler om overnormal profit, altså beskatning af den fossile sektor.
Kunne man se i retning af også at lade elhandlerne omfatte af en skat som den, vi skal diskutere i det næste lovforslag?
Anders Kronborg (S), 2023-03-30:
Jeg synes jo, at man kunne forestille sig rigtig meget.
Jeg synes måske, det er sådan meget forlangt, at jeg som ordførerer for Socialdemokratiet skal forholde sig til nogle ændringforslag, som jeg kan forstå er på vej fra Enhedslistens side.
Jeg vil altid gerne forholde mig til ændringsforslag fra Enhedslisten, men jeg vil gerne have lov til at se ændringsforslagene, inden jeg konkret forholder mig til dem.
Så det vil jeg se frem til.
Trine Pertou Mach (EL), 2023-03-30:
Tak for det, og tak til ordføreren.
Jeg vil gerne spørge Venstre, om Venstre i forbindelse med behandlingen af det her lovforslag er med på at finde en model, som afgrænser de aktører, som kan defineres som el- og energisektoren, så man også får inkluderet de såkaldte mellemhandlere, inden lovbehandlingen er færdig, så man kan få det inkluderet i det konkrete lovforslag, vi kommer til at skulle vedtage i Folketinget.
Sigurd Agersnap (SF), 2023-03-30:
Ja tak, og tak for svaret.
Jeg er jo glad for at høre, at det er den socialdemokratiske holdning, at man vil arbejde videre med det.
Jeg vil spørge om noget andet.
I udvidelse til det har vi jo de sidste par uger hørt om nogle meget, meget store bonusordninger i elhandelsbranchen, hvor enkelte medarbejdere har optjent bonusser på flere hundrede millioner kroner, og jeg husker en pamflet fra Socialdemokratiet, hvor der stod, at Danmark er for lille et land til store forskelle.
Det synes jeg er meget rammende, også for vores holdning.
Så vil Socialdemokratiet arbejde for, at de her bonusordninger også bliver inkluderet i det arbejde?